अंडर-14 व 17 के स्कूली व गैर स्कूली फुटबालरों को ट्रेनिंग दिलाएगा डीएफए
टूर्नामेंट में सीधी एंट्री नहीं, होगा रजिस्ट्रेशन
फुटबाॅल के खेल का बेसिक और अलग-अलग पोजीशन पर प्रभावी ढंग से प्रदर्शन को लेकर जिला फुटबाल संघ पहल करने जा रहा है। इसमें शहर के स्कूली, गैर स्कूली अंडर-14 और 17 के खिलाड़ियों को शामिल किया गया है। इन लड़कों को अप्रैल के पहले हफ्ते में सिटी ग्राउंड में प्रशिक्षण दिलवाया जाएगा। यह पहला मौका होगा जब स्कूली के साथ गैर स्कूली लड़कों को भी एक साथ प्रशिक्षण दिलवाया जाएगा। इसके पीछे संघ का मकसद यह है कि आमतौर पर जो बच्चे कहीं नहीं पढ़ते उन्हें इस तरह खेलने और सीखने का अवसर कम मिलता है। लड़कों को प्रशिक्षण फुटबाल के सीनियर खिलाड़ी देंगे। खेल सामग्री की व्यवस्था डीएफए द्वारा करवाई जाएगी। कम से कम 15 दिन तक शिविर का आयोजन किया जाना है। कोचिंग के दौरान आयु वर्ग का ध्यान जरूरी तौर पर रखा जाएगा। बच्चों को अपनी जन्म तिथि का प्रमाण देना पड़ेगा। 15 दिन तक लड़कों का प्रैक्टिस हर दिन दो तीन घंटे होगी।
टेक्निक में पिछड़ते हैं बस्तर के लड़के: बस्तर के लड़कों में दमखम की कमी नहीं रहती। ऐसा उन्होंने इसी साल जनवरी में साबित भी किया है। नारायणपुर की टीम ने सांई हास्टल गोवा जैसी नामी-गिरामी टीम को आल इंडिया गोल्डकप टूर्नामेंट में हराकर स्पर्धा से बाहर किया था। यहां के खिलाड़ियों के साथ दिक्कत यह है कि टेक्नीक के मामले में वे पिछड़ते हैं। जबकि खेलों में दमखम के अलावा तकनीक का भी खासा रोल रहता है। फारवर्ड, मिडफील्ड समेत अन्य पोजिशन पर जब खिलाड़ी खेलते हैं, तो उन्हें किस समय कैसा मूव बनाना है या अटैक करना है, यह सारी बारीकियां उन्हें समझाई जाएंगी। अंडर-14 के लड़कों को इसका फायदा लंबे समय तक उनके खेल में मिल सकेगा। समस्या यह है कि सीनियर फुटबॉलर भी जब दूसरे जिलों में बड़े मैच खेलने जाते हैं तो तकनीक में कमजोरी के चलते उन्हें परेशानी होती है।
हो रही तैयारी टूर्नामेंट की
मार्च के तीसरे हफ्ते से स्पर्धा करवाई जाएगी। इसको लेकर तैयारी की जा रही है। स्पर्धा से पहले टीमों का पंजीयन किया जाएगा। केदार ठाकुर, सचिव ,जिला क्रिकेट संघ
20-20 के बाद 40-40 ओवर के मैचों की तैयारी
जगदलपुर| ट्वेंटी-ट्वेंटी मुकाबलों के बाद जिला क्रिकेट संघ ने 40-40 ओवर के मैच करवाने की तैयारी शुरू की है। 15 मार्च तक इस स्पर्धा में हिस्सा लेने वाली टीमों का रजिस्ट्रेशन होगा। स्कूलों में परीक्षाएं इस दौरान खत्म हो जाएंगी और मार्च के तीसरे हफ्ते में टूर्नामेंट शुरू हो जाएगा।
खेल
खिलाड़ियों का बढ़ेगा आत्मविश्वास
समय-समय पर खिलाड़ियों को जब कोचिंग मिलती है तो इसका असर उनके प्रदर्शन पर आता है। ट्रेनिंग के साथ जब उन्हें फिटनेस के तरीके सिखाए जाएंगे। अप्रैल से शुरू होने वाले नए सत्र में प्रशिक्षण फुटबालरों को दिलवाया जाएगा। फिरोज खान, अध्यक्ष जिला फुटबाल संघ
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hne_Deva hin_Deva hin_Deva